Document ID: /roh_data/filtered/fineweb-2-filterrobots_roh.jsonl.gz/45509

Exteriur - Livel da la mar s'auzà uschè ferm sco anc mai
Il livel da la mar è creschì l'onn passà uschè fitg sco anc mai. En media globala è quel s'auzà per 3,7 millimeters. Ils ultims 25 onns ha l'augment muntà en media a 3,15 millimeters. Quai resulta dal nov rapport da l'organisaziun mundiala da l'aura da l'ONU.
Las datas publitgadas en quest rapport fan gronds quitads.
Ils ultims quatter onns èn stads ils pli chauds dapi l'entschatta da las mesiraziuns. La temperatura a la surfatscha è stada l'onn passà radund in grad sur la valur da referenza dal temp pre-industrial. Per targlinar na dettia nagin temp pli ha ditg Guterres.